**Exo** (skrevet som EXO; Hangul: 엑소) er en popgruppe fra Sør-Korea som ble opprettet av S.M. Entertainment. De ble dannet i 2011 i Seoul og består av ni medlemmer. Til å begynne med var de 12 medlemmer fordelt i to undergrupper, **Exo-K** og **Exo-M**, som spilte musikk med tekster på henholdsvis koreansk og kinesisk. Navnet er tatt fra «exoplanet», på norsk kalt eksoplanet, det vil si ekstrasolare planeter som går i bane rundt andre stjerner enn Solen.

Historie
--------

### 2011-2013

Exo hadde sin offisielle debut den 8. april 2012 da de utga singelen «Mama». Singelen var en moderat suksess; Exo-Ms versjon toppet musikklistene i Kina etter kun én dags utgivelse, og musikkvideoen til Exo-K nådde nummer sju på YouTubes globale liste. Gruppens to album, debut-EP Mama og XOXO fra 2013 var betydelige kommersielle suksesser som solgte 1,5 millioner enheter verden over. Med XOXO ble Exo det yngste boybandet som vant Mnets asiatiske musikkpris «Årets album», og ble det raskest selgende K-pop-artister på tolv år. Singler som ble tatt fra XOXO, «Wolf» og «Growl» ble K-pop-hitter, noe som førte til førsteplasser i musikkshow i alle av de tre største radiostasjoner i Korea. Det samme året ga gruppen ut et vinteralbum, «Miracles in December».

### 2014-nå

I 2014 slapp Exo minialbumet «Overdose», som ble det bestselgene albumet i Sør-Korea det året, og totalt sett ble Exo den bestselgene gruppen i 2014. Medlemmene Kris og Luhan saksøkte S.M Entertainment og forlot gruppen.

Det andre studioalbumet, «Exodus», ble lagt ut for salg mars 2015 i både en koreansk versjon og en kinesisk. Albumet vant en rekke priser for beste album. I april forlot Tao gruppen grunnet helseårsaker og ble ikke med på den nye versjonen (repackaged) av «Exodus» som ble sluppet i juni. Sangene «Call Me Baby» og «Love Me Right» ble sluppet med hver sin musikkvideo. I desember ga gruppen sitt andre vinter/jule album, «Sing For You», med tilhørende musikkvideo for «Sing For You». Etter «Exodus» har gruppen jobbet med individuelle aktiviteter og turneer i Asia, og Amerika.

I juni 2016 ga Exo ut sitt tredje studioalbum, «EX'ACT», med singlene «Monster» og «Lucky One». Albumet ble sluppet ut med en koreansk og en kinesisk versjon. Albumet ble godt tatt i mot, og har vunnet en rekke musikkshow priser i Sør-Korea. Gruppen slapp også en ny versjon av albumet (repackaged) i august.

Exo slapp sitt andre vinteralbum 19. desember 2016, med singelen «For Life».

I 2017 slapp de sitt fjerde album, «The War». Dette var det første albumet Lay ikkje kunne vere med på grunnet politiske spenninger mellom Kina og Sør-Korea. Musikkvideoen «Ko Ko Bop» ble sluppet 18. juli, og markerte starten på en global trend med "dance challenges" på grunn av den unike dansekoreografien til låten. 26. desember kom de med sitt fjerde vinteralbum «Universe».

I 2018 gav Exo ut sitt første japanske album, «Countdown». Samme år kom de også ut med sitt femte album «Don't Mess Up My Tempo». Lay fikk en cameo i musikkvideoen til «Tempo», men var ikkje med på resten av sangene på albumet. De kom med en ny versjon (repackage) av albumet i desember, med tittelen «Love Shot». 

I 2019 kom Exo sitt sjette album «Obsession», denne gangen med 6 medlemmer siden Xiumin og D.O. var i militæret og Lay fortsatt ikkje kunne aktivt promotere med resten av gruppen. 

Juni 2021 kom Exo med et nytt minialbum «Don't Figth The Feeling» som en gave til EXO-L. Lay deltok på albumet, men på grunn av Covid-19 restriksjoner kunne han ikke reise til Sør-Korea for å møte dem, men gjorde all innspilling i Kina. Exo hadde da 7 aktive medlemmer, med Suho og Chen i militæret.

8. april 2022 markerte 10-års jubileet til EXO. Det ble holdt et fanmøte 9. april med 5 medlemmer tilstede: Xiumin, Suho, D.O. Kai og Sehun. Baekhyun, Chen og Chanyeol var fortsatt i militæret. Samtidig ble det kjent at Lay sin eksklusive 10-årskontrakt med SM Entertainment var fullført, og at han ville starte et nytt kapittel i Kina med selskapet han hadde bygget opp selv siden 2020, Chromosome Entertainment Group. I et åpent brev til fansen skrev han at han alltid vil vere der for EXO når de trenger han. 

Juli 2023 kom Exo ut med sitt syvende album «Exist», med alle de 8 koreanske medlemmene representert på albumet. Lay var ikke med denne gangen. Kai måtte uventet starte sin militærtjeneste midt under filmingen og forberedelsen til promoteringen av albumet, og er dermed ikkje med i musikkvideoen til tittelsangen «Cream Soda», men er med på to andre musikkvideoer fra albumet som ble filmet først, «Let Me In» og «Hear Me Out».

18. oktober 2023 ble det kjent at D.O. sin eksklusive 10-årskontrakt med SM Entertainment ville være ferdig og fullført i starten av november 2023. Til forskjell fra de andre koreanske medlemmene hadde han valgt å ikke fornye avtalen med selskapet, men heller opprette sitt eget selskap sammen med manageren sin. Det nye selskapet, Company Soosoo, vil ta seg av aktiviteter knyttet til D.O. som soloartist og skuespiller under navnet Doh Kyungsoo. Aktiviteter knyttet til D.O. som medlem av EXO vil fortsette gjennom samarbeid med SM Entertainment.

Per november 2023 er det 8 medlemmer av EXO som er aktive og holder på med individuelle prosjekter og soloalbum.

### Militærtjeneste

2019 markerte starten på den obligatoriske militærtjenesten alle koreanske menn må gjennomføre før de fyller 35 år. Xiumin, som den eldste i gruppen, var den første til å verve seg, og startet sin militærtjeneste 7. mai, og var ferdig 6. desember 2020. D.O. overrasket alle ved å være nummer to til å verve seg 1. juli 2019, og ble ferdig med tjenesten sin 25. januar 2021. Suho var den tredje som vervet seg 14. mai 2020, og var ferdig 13. februar 2022. Chen var fjerdemann, i perioden 29. oktober 2020 - 25. april 2022. Chanyeol var det femte medlemmet som vervet seg, 29. mars 2021 - 28. september 2022. Baekhyun var den sjette som vervet seg 5. mai 2021 - 5. februar 2023. Kai var den sjuende som vervet seg 11. mai 2023, ganske så uventet under forberedelsen av EXO’s comeback det året, og vil vere ferdig med sin tjeneste 10. februar 2025. 

Sehun har ennå ikke startet sin militærtjeneste. Lay er kinesisk statsborger, og må dermed ikke gjennomføre den samme obligatoriske militærtjenenste som de andre medlemmene.

Undergrupper
------------

### Exo-CBX

Etter en periode med en ny Exo undergruppe rykter, delte SM Ent. nyheten om at undergruppen EXO-CBX skulle ha sin debut. Medlemmene i gruppen er Chen, Baekhyun og Xiumin. Gruppen debuterte med et minialbum, med en musikkvideo for «Hey Mama» 31. oktober 2016. De har gitt ut 4 album så langt: Hey, Mama (2016), Girls (2017), Blooming Days (2018) og Magic (2018). 

### Exo-SC

I 2019 fikk undergruppen EXO-SC sin debut med minialbumet What a Life. Medlemmene i gruppen er Sehun og Chanyeol. I 2020 gav de ut albumet *1 Billion Views*.

Medlemmer
---------

|  |  |  |  |  |  |
| --- | --- | --- | --- | --- | --- |
| **Artistnavn** | **Navn** | **Tradisjonelt navn** | **Fødselsdato** | **Undergruppe** | **Rolle** |
| Xiumin | Kim Min-Seok | 김민석 | 26. mars 1990 | Exo-M | Vokaler, danser |
| Suho | Kim Jun-Myeon | 김준면 | 22. mai 1991 | Exo-K | Lederen, vokaler |
| Lay | Zhang Yixing | 张艺兴 | 7. oktober 1991 | Exo-M | Hoveddanser, vokaler, rapper |
| Baekhyun | Byun Baek-Hyun | 변백현 | 6. mai 1992 | Exo-K | Hovedvokaler |
| Chen | Kim Jong-Dae | 김종대 | 21. september 1992 | Exo-M | Hovedvokaler |
| Chanyeol | Park Chan-Yeol | 박찬열 | 27. november 1992 | Exo-K | Hovedrapper, vokaler |
| D.O. | Do Kyung-Soo | 도경수 | 12. januar 1993 | Exo-K | Hovedvokaler |
| Kai | Kim Jong-In | 김종인 | 14. januar 1994 | Exo-K | Hoveddanser, vokaler, rapper |
| Sehun | Oh Sehun | 오세훈 | 12. april 1994 | Exo-K | Hovedrapper, danser, vokaler, maknae(den yngste) |

### Tidligere medlemmer

* Kris: Exo-M
* Luhan: Exo-M
* Tao: Exo-M

Exo-M bestod originalt av 6 medlemmer, slik som Exo-K. I 2014 saksøkte Kris (tidligere leder av Exo-M) S.M Entertainment for hovedsakelig brudd på menneskerettigheter. Senere saksøkte også Luhan S.M grunnet helseproblemer og hvordan han ble behandlet i forhold til de koreanske medlemmene. Exo fortsatte med 10 medlemmer til 2015, da Tao saksøkte også S.M for blant annet helseproblemer som ikke hadde blitt behandlet godt nok. I juni 2016 ble det klargjort at Kris og Luhan vant sine søksmål, og er nå offisielt ikke lenger med i Exo. I desember 2016 vant også Tao sitt søksmål, og er nå offisielt ikke lenger med i Exo. Exo forsetter sine aktiviteter med de gjenværende 9 medlemmene.

Diskografi
----------

### Album

* Mama (2012) *1st mini album*
* *XOXO* (2013) *1st album*
* Growl (2013) *1st album repackage*
* Miracles in December (2013) *1st winter album*
* Overdose (2014) *2nd mini album*
* Exodus (2015) *2nd album*
* Love Me Right (2015) *2nd album repackage*
* Sing for You (2015) *2nd winter album*
* Ex'Act (2016) *3rd album*
* Lotto (2016) *3rd album repackage*
* For life (2016) *3rd winter album*
* The War (2017) *4th album*
* The War: The Power of Music (2017) *4th album repackage*
* Universe (2017) *4th winter album*
* Countdown (2018) *1st Japanese album*
* Don't Mess Up My Tempo (2018) *5th album*
* Love Shot (2018) *5th album repackage*
* Obsession (2019) *6th album*
* Don't Fight The Feeling (2021) *special mini album*
* Exist (2023) *7th album*

Referanser
----------

1. ↑  «SM introduces new boy group member, KAI». *Allkpop*. 22. desember 2011
2. ↑  «SMTOWN releases official footage from Exos showcase, to officially debut on April 9th with 'MAMA'». *Allkpop*. 31. mars 2012
3. ↑  «EXO-Ks Music Video Comes In Seventh on Youtube Chart» Arkivert 4. mars 2016 hos Wayback Machine.. Mnet. 9. april 2012
4. ↑  rocojulie (18. juni 2012). «EXO-K finishes up 'Mama' promotions as top new group of the year». *Soompi*.
5. ↑  Stanley, Adrienne (22. november 2013): «INFINITE Wins Best Male Group Beating EXO, While EXO Wins Album Of The Year». *KpopStarz*.
6. ↑  starsung (3. september 2013): «EXO breaks another record with 740,000 copies of 'XOXO(Kiss&Hug)' sold in just 3 months». Allkpop.
7. ↑  MountainMadman (16. juni 2013): «EXO achieves the 'triple win' with trophies on all three major broadcast stations».
8. ↑  «EXO revealed to have sold the most albums in 2014 according to Hanteo | allkpop.com». Besøkt 5. august 2016.
9. ↑  «EXO to Release Repackaged Album Following Success of ‘Exodus’; SM Entertainment Grants Lay, Tao Personal Workshops in China to Keep Them from Leaving?». 6. mai 2015. Besøkt 5. august 2016.
10. ↑  «EXO 'Sing For You' With Winter Album On December 10». 27. november 2015. Besøkt 5. august 2016.
11. ↑  «EXO Confirmed To Comeback With Repackaged EX’ACT Sans Luhan, Kris» **(engelsk)**. 3. august 2016. Arkivert fra originalen 5. august 2016. Besøkt 5. august 2016.
12. ↑  «EXO-CBX to release 'Hey Mama!' on the 31st | allkpop.com». Besøkt 26. oktober 2016.
13. ↑  «SM Entertainment continues legal battle against Kris, Luhan, and Tao in China | allkpop.com». Besøkt 5. august 2016.
14. ↑  «Kris And Luhan's Contract Lawsuit Against SM Entertainment Ends». 22. juli 2016. Besøkt 5. august 2016.
15. ↑  «Tao wins contract violation lawsuit due to SM Entertainment’s lack of evidence». *Asian Junkie*. Besøkt 12. mars 2017.

Eksterne lenker
---------------

* Offisielt nettsted Rediger på Wikidata

* (en) Exo (musical group) – kategori av bilder, video eller lyd på Commons Rediger på Wikidata
* (en) Exo på Apple Music Rediger på Wikidata

* (en) Exo på Discogs Rediger på Wikidata

* (en) Exo på MusicBrainz Rediger på Wikidata

* (en) Exo på Spotify Rediger på Wikidata

* (en) Exo på Songkick Rediger på Wikidata

* (en) Exo på Last.fm Rediger på Wikidata

* (en) Exo på Last.fm Rediger på Wikidata

* (en) Exo på Genius — sangtekster Rediger på Wikidata

* (en) Exo på AllMusic Rediger på Wikidata

|  |  |
| --- | --- |
| Oppslagsverk/autoritetsdata | VIAF **·** ISNI **·** MusicBrainz **·** Discogs **·** AllMusic
 |